Мардэхай Ардон

Мардэхай Ардон (пры нараджэнні Макс (Мордхэ Эліэзер) Бранштэйн; , Тухаў, Галіцыя, Аўстра-Венгрыя — , Іерусалім) — ізраільскі мастак.

 Жыццё і творчасць 
Нарадзіўся на тэрыторыі цяперашняй Польшчы ў веруючай яўрэйскай сям’і. У 1921—1925 гадах вучыўся ў школе Баухауса ў Дэсаў, дзе яго выкладчыкамі былі Паўль Клее, Васіль Кандзінскі, Ліянель Фейнінгер і Іаганес Ітэн. Асабліва моцным аказаўся ўплыў на работы М. Ардона творчасці П. Клее. У 1926 годзе паступіў у мюнхенскую Акадэмію мастацтваў і пад кіраўніцтвам Макса Дзёрнера пазнаёміўся з тэхнікай малюнка старых майстроў. Асабліва мастак знаходзіўся пад уражаннем жывапісу Рэмбранта і Эль Грэка.

У 1933 годзе, пасля прыходу ў Германіі да ўлады НСДАП, эмігрыраваў ў брытанскую Палесціну. Тут ён выкладаў у заснаванай у 1906 годзе Школе мастацтваў Бецалель (цяпер — Акадэмія мастацтваў і дызайну Бецалель). Адным з яго вучняў быў Якаў Агам, адзін з заснавальнікаў кінетычнага мастацтва. У 1959 годзе прымаў удзел у міжнароднай выстаўцы сучаснага мастацтва documenta II у Каселі. У 1963 годзе яму прысудзілі Дзяржаўную прэмію Ізраіля.

У 2014 годзе яго карціна «Абуджэнне» (1969) была прададзена на Sotheby’s за 821.000 долараў.

Катэгорыя:Выпускнікі Мюнхенскай акадэміі мастацтваў
Катэгорыя:Мастакі Ізраіля